Către **Primăria ...**,

În atenția domnului **primar ...,**

Referitor la: **Fonduri pentru activități de tineret în bugetul pentru anul 2018 al localității ...**

Stimate domnule primar,

 În urma demersurilor **Fundației Județene pentru Tineret Timiș (FITT)**, în *Monitorul Oficial al României, Partea I, nr. 1021 din 22.12.2017* a fost publicată *Legea nr. 266 din 10 decembrie 2017 pentru completarea art. 28 din Legea Tinerilor nr. 350/2006*, adoptată de Parlamentul României și promulgată de Președintele României prin Decretul nr. 1193 din 20 decembrie 2017, oferind, astfel, **posibilitatea tuturor Consiliilor locale ale localităților din România să aloce anual, în bugetul propriu, fonduri pentru activități de tineret**.

 Astfel, după adoptarea acestei modificări legislative, influențate decisiv de FITT, **articolul 28 din Legea Tinerilor stipulează în prezent**:

*(1) Consiliile județene și Consiliul General al Municipiului București, precum și consiliile locale ale municipiilor reședință de județ constituie anual, în cadrul bugetelor proprii, Fondul destinat activităților de tineret.*

*(11)* ***Consiliile locale****, altele decât cele prevăzute la alin. (1)****, pot constitui anual, în cadrul bugetelor proprii, Fondul destinat activităților de tineret****.*

*(2) Fondul destinat activităților de tineret prevăzut la alin. (1)* ***se utilizează pentru finanțarea activității de tineret a structurilor neguvernamentale de utilitate publică de și pentru tineret, precum și a unor activități de tineret de interes local, stabilite prin consultarea fundațiilor județene pentru tineret****, respectiv a municipiului București, precum și a organizațiilor neguvernamentale de tineret și pentru tineret de pe raza unității administrativ-teritoriale respective.*

 **Fundația Județeană pentru Tineret X** este o persoană juridică fără scop lucrativ, înregistrată în România în conformitate cu prevederile *Legii nr. 146/2002 privind regimul juridic al fundațiilor județene pentru tineret și a municipiului București*.

Astfel, în conformitate cu articolul 2 al legii mai sus menționate, *„fundațiile județene pentru tineret și a municipiului București sunt* ***persoane juridice de drept privat și de utilitate publică, autonome, neguvernamentale, nepolitice și fără scop lucrativ****, constituite în baza prevederilor Decretului-lege nr. 150/1990 privind înființarea fundațiilor pentru tineret, unice la nivelul fiecărui județ și al municipiului București”*.

 Conform articolului 3, alineatul 1 din același act normativ, *„fundațiile județene pentru tineret și a municipiului București au ca* ***scop*** *elaborarea, organizarea și finanțarea de programe specifice și instruirea, educarea și formarea tineretului în spiritul tradițiilor umaniste, al valorilor democrației și aspirațiilor societății românești”*. Astfel, ținând cont de scopul fundațiilor județene pentru tineret stabilit prin legea specială de funcționare a acestora, **FJT X desfășoară activități în domenii precum**: *creșterea participării cetățenilor și, în special, a tinerilor, în procesele de consultare publică și luare a deciziilor la nivel local, județean sau național, formarea și educarea tinerilor în spiritul principiilor democrației, transparenței, integrității, implicării civice, participării, prin proiecte și sesiuni de formare specifice, dar și promovarea accesului la informații de interes public și a unei guvernări deschise la nivel local în colaborările pe care le desfășoară cu autoritățile și instituțiile publice sau prin derularea de programe, proiecte, activități și evenimente educaționale sau culturale*.

FJT X administrează **Casa Tineretului din X,** patrimoniu pe care îl utilizează pentru a desfășura activități de tineret.

 Astfel, având în vedere noile prevederi ale articolului 28 din Legea Tinerilor, ce acordă dreptul fiecărui Consiliu Local să constituie anual, în cadrul bugetului propriu, fondul destinat activităților de tineret, dar ținând cont și de prevederile *Strategiei naționale în domeniul politicii de tineret pentru perioada 2015-2020*, adoptată prin Hotărârea Guvernului României nr. 24 din 14 ianuarie 2015, **vă îndemnăm să alocați în bugetul localității dumneavoastră pentru anul 2018 fonduri pentru activități de tineret**.

 Considerăm că tinerii din comunitățile locale au nevoie de cât mai multe oportunități pentru a se dezvolta, astfel că din punctul nostru de vedere autoritățile locale trebuie să se implice activ pentru a răspunde nevoilor și intereselor acestora, alocând fonduri pentru activități destinate lor în acest sens.

 De asemenea, articolul 28, alineatul (2) din Legea Tinerilor prevede faptul că **aceste fonduri se utilizează pentru activități de tineret de interes local, stabilite prin consultarea fundațiilor județene pentru tineret**.

Așadar, **Fundația Județeană pentru Tineret X, fiind structură neguvernamentală de tineret de utilitate publică**, **vă stă la dispoziție pentru a discuta despre activitățile de tineret ce pot fi organizate pentru tinerii din comunitatea dumneavoastră, având întreaga deschidere pentru a oferi sprijin și a se implica direct și activ în derularea acestora, precum și pentru a implementa activități proprii pentru tinerii din localitatea dumneavoastră, dorind să dezvoltăm o colaborare sustenabilă pe termen lung, ținând cont de prevederile *Strategiei naționale în domeniul politicilor de tineret***.

**Pentru mai multe detalii** despre cum am putea colabora sau ce tip de activități pentru tineri ar putea fi finanțate și implementate în comunitatea dumneavoastră**, vă rugăm să ne contactați** la adresa de e-mail x@x.ro sau numărul de telefon **07xx xxx xxx** (*prenume-nume funcție*).

Cu speranța că vom putea dezvolta o colaborare ce să aducă un impact pozitiv asupra vieții tinerilor din comunitatea dumneavoastră, vă asigurăm de întreaga noastră considerație!

Președinte FJT X,

Prenume NUME

*ștampilă & semnătură*

**\*\*\***

*descriere fundație*

**Fundația Județeană pentru Tineret X** este o organizație-umbrelă pentru organizațiile non-guvernamentale de tineret din județul X, reunind **X organizații membre**.

Programele și activitățile implementate de FJT X *se întind pe o largă paleta, de la activități sociale pentru tinerii dezavantajați până la programe culturale sau de cetățenie active și dezvoltarea de politici publice la nivel local și național*.

FJT X este guvernată de o Adunare Generală compusă exclusiv din ONG-uri de tineret din județul X.

FJT X administrează **Casa Tineretului din X,** oferind următoarele facilități la nivel de infrastructură: ....

Casa Tineretului este principalul punct în care numeroase ONG-uri locale se întâlnesc și dezvoltă activități, proiecte și evenimente pentru tineri.

De asemenea, **FJT X este membră** *a Fundației Naționale pentru Tineret, a Convenției Naționale a Fundațiilor pentru Tineret din România și a Consiliului Tineretului din România*.

*Alte detalii despre activitatea FJT X...*